Tofu z obchodu, ktoré je potreté tekutým dymom, rozhodne nie je údené. V udiarni si môžete klasické údené tofu pripraviť autenticky a originálne. Tofu pred údením dobre namarinujte a nasoľte, následne ho nechajte stiecť a až potom vložte do udiarne. Teplota by nemala prekročiť hodnotu 30 °C. Ide o takpovediac studené údenie, ktoré by malo prebiehať aspoň niekoľko hodín – 3 až 4. Farba by mala byť zlatistá až hnedá. Po doúdení tofu zabaľte do fólie a nechajte odležať v chladničke.